पाएं अपने शहर की ताज़ा ख़बरें और फ्री ई-पेपरडाउनलोड करें
तीन दिन पहले बाल विवाह की सूचना पर महिला बाल विकास विभाग की टीम ने गोला का मंदिर स्थित नारायण विहार कॉलोनी में शादी रुकवाई थी। बच्ची को तभी से वन स्टॉप सेंटर में रखा गया है। महिला बाल विकास विभाग के अफसरों का कहना है- मेडिकल बोर्ड नहीं बैठा, इसलिए आयु निर्धारण के लिए मेडिकल जांच बुधवार को हो सकेगी।
मेडिकल बोर्ड न बैठने की वजह से बच्ची अभी भी परिवार से दूर है। बच्ची के पिता की तबीयत भी बिगड़ गई है। बच्ची के चाचा का आरोप है- बच्ची के पिता लंबे समय से बीमार हैं, इसलिए शादी कर रहे थे। बच्ची से मिलने नहीं दिया जा रहा। इससे पिता की तबीयत और अधिक बिगड़ गई है। इस मामले को लेकर सोशल मीडिया पर भी बीमार पिता का फोटो वायरल हो रहा है।
दरअसल तीन दिन पहले बाल विवाह होने की सूचना पर महिला बाल विकास विभाग की टीम ने एक शादी रुकवाई थी। महिला बाल विकास विभाग के जिला कार्यक्रम अधिकारी राजीव सिंह ने बताया कि बच्ची को वन स्टाॅप सेंटर में भेजा गया है। यहां बच्ची सुरक्षित है। बच्ची की आयु के निर्धारण के लिए मेडिकल बोर्ड से जांच कराई जाएगी। इस संबंध में जिला अस्पताल में संपर्क किया था, लेकिन पता लगा कि मेडिकल बोर्ड बुधवार को बैठेगा। इस वजह से बच्ची को वहां रखा गया है। बच्ची के परिजनों को भी इसकी सूचना दे दी गई है। जांच होने के बाद ही बच्ची को परिजनों के सुपुर्द किया जाएगा।
एक्स-रे मशीन भी शिफ्ट की, इसलिए जांच बंद: आयु निर्धारण के लिए एक्स-रे की आवश्यकता पड़ती है। लेकिन जिला अस्पताल में जहां एक्स-रे मशीन थी, उसे शिफ्ट कर दिया गया है। वहां कोविड वार्ड बनाया गया है। मशीन इंस्टॉल नहीं हुई है, इस वजह से एक्स-रे की जांच भी नहीं हो पा रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn